**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 49020/21.08.2023**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

 la proiectul de hotărâre privind însușirea documentațiilor cadastrale de primă înregistrare a unor imobile teren din municipiul Satu Mare, cu destinația de drum

 Având în vedere intenția Municipiul Satu Mare de a moderniza și asfalta mai multe strazi în cadrul planului de dezvoltare locală și pentru a se crea cadrul juridic legal în vederea realizării acestor investiții, se impune notarea în cartea funciară a drumurilor respective.

În acest sens este necesară însușirea documentațiilor cadastrale de primă înregistrare a imobilelor, situate în Municipiul Satu Mare, întocmite de S.C. Syntax S.R.L. prin Budai Zsolt Petru, la solicitarea autorității publice executive, după cum urmează:

* Nr. proiect 154/2023 – Strada Castanilor, în suprafața de 4592 mp, categoria de folosință drum în intravilan- DR,
* Nr. proiect 155/2023- Strada Castanilor, în suprafața de 37980 mp, categoria de folosință drum în intravilan- DR,
* Nr. proiect 156/2023 – Strada Cireșilor, în suprafață de 11755 mp, categoria de folosință drum în intravilan- DR,
* Nr. proiect 157/2023 – Strada Căprioarei, în suprafață de 20118 mp, categoria de folosință drum în intravilan- DR,

 Imobilele teren mai sus menționate vor primi numere noi cadastrale și se vor înscrie definitiv într-un CF nou înființat al Municipiului Satu Mare, proprietar Municipiul Satu Mare - domeniul public.

 Față de cele expuse mai sus și ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

 **Șef serviciu Consilier**

 **Faur Mihaela Văscan Adrian Viore**

Întocmit

Munich Diana/2ex